บันทึกองค์ความรู้ปราชญ์ชาวบ้าน

การทำเกษตรผสมผสาน

1. ชื่อภูมิปัญญาที่ทำการบันทึก คือ การทำเกษตรผสมผสาน

เจ้าของภูมิปัญญาที่บันทึก นายสว่าง ศรีเอียด

ที่อยู่เลขที่ 61 หมู่ที่ 3 ตำบลพร่อน

อำเภอตากใบ จังหวัดนราธิวาส อาชีพ ทำนา อายุ 58 ปี

โทร 080-8640473

2.ประวัติความเป็นมาของผู้บันทึก

จากพื้นฐานครอบครัวและบรรพบุรุษเป็นครอบครัวเกษตรกร และได้รับความรู้จากหน่วยงานราชการรวมกับความตั้งใจ นำมาพัฒนาปรับปรุงโดยการปลูกพืชและเลี้ยงสัตว์โดยใช้หลักการเกษตรผสมผสานตามหลักปรัชญาเศรษฐกิจพอเพียง จนเกิดเป็นความชำนาญที่สามารถเป็นผู้ถ่ายทอดความรู้ทางการเกษตร ให้แก่คนในหมู่บ้านและบุคคลภายนอกที่ต้องการความรู้ไปใช้ในการแก้ปัญหาในพื้นที่ของตนได้เป็นอย่างดี

3. จุดเด่นของภูมิปัญญาที่บันทึก

เป็นเกษตรกรในเชิงเกษตรไร่นาสวนผสม ยึดหลักในการดำเนินชีวิตตามแนวปรัชญาเศรษฐกิจพอเพียงของพระบาทสมเด็จพระเจ้าอยู่หัว และยึดหลักธรรมาภิบาล พรหมวิหาร 4 อิทธิบาท 4 ในการดำเนินชีวิต มีความสม่ำเสมอ เสียสละ ทุ่มเททั้งกำลังกายและกำลังใจ และใช้ชีวิตอย่างพอเพียงในการดำเนินชีวิต และเป็นตัวแทนของหมู่บ้านในการประสานงานกับส่วนราชการต่างๆ ด้วยจิตอาสา จิตสาธารณะ อย่างเสมอต้นเสมอปลาย ไม่หวังสิ่งตอบแทนใดๆ ทั้งสิ้น

4.กระบวนการผลิต

จากความสามารถพัฒนาพื้นที่เกษตรทำกินของตนเองเป็นแหล่งเรียนรู้ให้แก่เกษตรกรและเป็นที่ถ่ายทอดเทคโนโลยีการเกษตรเรื่องไร่นาสวนผสม จนได้รับการยอมรับจากชุมชนและเกษตรกรภายในหมู่บ้าน ตำบลและอำเภอ เป็นตัวอย่างที่ดำเนินชีวิตแบบเศรษฐกิจพอเพียงได้รับการคัดเลือกจากชุมชนในระดับต่างๆ เช่น การเป็นวิทยากรที่ปรึกษาและถ่ายทอดความรู้ทางการเกษตรให้แก่เกษตรกร นอกจากนี้ยังมีความโดดเด่นในการสาธิตแนะนำให้เกษตรกรใช้ปุ๋ยเคมีร่วมกับปุ๋ยชีวภาพ ปุ๋ยอินทรีย์และปุ๋ยคอกเพื่อปรับปรุงโครงสร้างดินและบำรุงดินในสวนผลไม้และการทำนา เพื่อให้เกิดความสมดุลในทางระบบนิเวศวิทยา การป้องกันกำจัดศัตรูพืชโดยวิธีผสมผสานจากการใช้สารชีวภาพที่ผลิตขึ้นด้วยตนเอง ลดการใช้สารเคมีที่ไม่จำเป็น และส่งเสริมการใช้สารเคมีอย่างถูกต้องตามหลักวิชาการ

5. เทคนิค/เคล็ดลับ

ใช้ทรัพยากรที่มีอยู่ในชุมชนให้เกิดประโยชน์มากที่สุดและคำนึงถึงผลกระทบที่จะได้รับโดยยึดหลัก ปรัชญาเศรษฐกิจพอเพียง

6.การถ่ายทอดสืบทอด

เป็นเกษตรกรที่สามารถเป็นแบบอย่างให้แก่ผู้อื่นในเรื่องของการดำเนินชีวิตโดยการยึดหลักเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิต มีการดำเนินการส่งเสริมและการพัฒนาสังคมตามหลักปรัชญาของเศรษฐกิจพอเพียง